
REFERAT DE APROBARE 

 	  Conform prevederilor art. 6 alin. (2) din  Legea 416/2001, una dintre persoanele majore apte de muncă din familia beneficiară are obligaţia de a presta lunar, la solicitarea primarului, acţiuni sau lucrări de interes local, fără a se putea depăşi regimul normal de lucru şi cu respectarea normelor de securitate şi igienă a muncii.
	Având în vedere prevederile art. 6 alin. (7) din  Legea 416/2001 privind venitul minim garantat  cu completările şi modificările ulterioare , primarii au obligaţia să întocmească un plan de acţiuni sau de lucrări de interes local pentru repartizarea orelor de muncă,   pentru sumele acordate ca ajutor social, să ţină evidenţa efectuării acestor ore şi să asigure instructajul privind normele de tehnică a securităţii muncii pentru toate persoanele care prestează acţiuni ori lucrări de interes local. Planul de acţiuni sau de lucrări de interes local se aprobă anual prin hotărâre a consiliului local. În funcţie de solicitările venite din partea instituţiilor partenere în organizarea şi evidenţa orelor de muncă, planul de acţiuni sau de lucrări de interes local poate fi reactualizat pe parcursul anului şi aprobat prin hotărâre a consiliului local.
Față de cele de mai sus , vă rog să analizați proiectul de hotărâre  privind aprobarea Planului de acțiuni sau   lucrări de interes local ce vor fi efectuate în anul 2022  de către persoanele apte de muncă, beneficiare de ajutor social potrivit Legii nr. 416/2001, privind venitul minim garantat, cu modificăruile și completările ulterioare.  



Primar 
                                              Marcel -Emil SAS-ADĂSCĂLIŢII

             CONSILIUL LOCAL AL MUNICIPIULUI MARGHITA 


Hotărâre 
privind aprobarea Planului de acțiuni sau   lucrări de interes local ce vor fi efectuate în anul 2022  de către persoanele apte de muncă, beneficiare de ajutor social potrivit
Legii nr. 416/2001, privind venitul minim garantat, cu modificările și completările ulterioare  

Analizând temeiul juridic:
- prevederile art. 6, alin. ( 2) şi alin. (7) din  Legea 416 /2001 privind venitul minim garantat,  cu completările şi modificările ulterioare;
- prevederile art. 129 , alin. (2),  lit.d) și alin. (7), lit b) din OUG  57/2019- Codul administrativ, cu modificările și completările ulterioare;  
Având în vedere : 
- referatul de aprobare nr. 55 din 04. 01.2022 al primarului Municipiului Marghita, în calitate de inițiator al proiectului de hotărâre;
-raportul de specialitate înregistrat cu nr. 176 din 7.01.2022  întocmit de dl. Molnar Marius în calitate de inspector la Compartimentulul administrare patrimoniu, transport local și relația cu asociațiile de proprietari,
 	 - avizul de aprobare al Comisiei sociale , învățământ , sănătate, culte și protecție socială;
In baza art. 196 , alin. (1),  lit.a) din OUG  57/2019- Codul administrativ,  cu modificăruile și completările ulterioare;  

            Consiliul Local al Municipiului Marghita , întrunit în şedinţa ordinară din data de 27  ianuarie     2022  adoptă prezenta  hotărâre:
	
Art . l . Se aprobă Planul de acțiuni sau   lucrări de interes local ce vor fi efectuate în anul 2022 de către  persoanele apte de muncă, beneficiare de ajutor social potrivit Legii nr. 416/2001, privind venitul minim garantat, conform anexei care face  care face parte integrantă din prezenta hotărâre.

Art.2. Se deleagă atribuţii privind monitorizarea activităţilor în folosul comunității, pentru persoanele majore apte de muncă din familia beneficiară de ajutor social, obligate la muncă în folosul comunităţii, către Direcția  de Asistenta Sociala si Compartimentulul administrare patrimoniu, transport local și relația cu asociațiile de proprietari, conform Anexei 2, care face parte integrantă din prezenta hotărâre.

Art.3. În funcţie de solicitările intervenite din partea instituţiilor partenere în organizarea şi evidenţa orelor de muncă, planul de acţiuni sau de lucrări de interes local poate fi reactualizat pe parcursul anului şi aprobat prin hotărâre a consiliului local.



Art.4. Prezenta   hotărâre se comunică cu :Primarului Municipiului Marghita; Instituției Prefectului Judeţului Bihor; Serviciul Administraţie Publică Locală, Asistenţă socială; Agenţia pentru Prestaţii Sociale Judeţul  Bihor; afişare pe site-ul instituției www.marghita.ro, secțiunea Monitorul Oficial local, la dosar.


PREȘEDINTE DE ȘEDINȚĂ     			CONTRASEMNEAZĂ   
Cristian-George   POP 		   	SECRETAR GENERAL AL MUNICIPIULUI 
Jr. Cornelia DEMETER 
 



Marghita,
Nr.   16  din 27 .01.2021
Adoptată cu votul a 11 consilieri  „pentru” din 11 prezenți  și 16 în funcție.























									







	Anexa nr. 1 la HCL nr. 16 din 27.01.2022 privind aprobarea Planului de acțiuni sau   lucrări de interes local ce vor fi efectuate în anul 2022  de către persoanele apte de muncă, beneficiare de ajutor social 


PREȘEDINTE DE ȘEDINȚĂ     			CONTRASEMNEAZĂ   
Cristian-George   POP 		   	SECRETAR GENERAL AL MUNICIPIULUI 
Jr. Cornelia DEMETER 
 


PLAN  DE ACTIUNI  SAU LUCRARI DE INTERES LOCAL
PENTRU   ANUL   2022,
pentru beneficiarii Legii nr. 416/2001, privind venitul minim garantat,
cu modificarile si completarile ulterioare

	 La întocmirea Planului de acțiuni sau   lucrări de interes local pentru anul 2022, s-a avut în vedere numărul de persoane apte de muncă pentru acestă perioadă.
      	În anul 2022 se estimează un număr de 20 persoane apte de muncă din care 9 persoane din satul Chet si 11 persoane din Municipiul Marghita.
      	Numărul total de ore pe care aceste persoane trebuie să-l efectueze într-o lună este de 238 ore, echivalentul a 30 zile lucrătoare.
     	În funcţie de acest număr de zile lucrătoare am conceput Planul de acțiuni sau   lucrări de interes local pe anul 2022, după cum urmează:

I. Lucrări de întreţinere şi amenajare spaţii verzi şi parcuri:

· tăiat iarba, săpat şi plivit printre flori şi arbuşti;
· toaletat copacii, îndepărtarea resturilor vegetale şi transportarea acestora;
· văruit copacii, igienizat locurile de joacă pentru copii;
· întreţinut aparatele de joacă pentru copii prin lucrări de igienizare şi vopsire; 
· lucrări de amenajare şi reabilitare a spaţiilor verzi distruse sau degradate; 

II. Lucrări de  întreţinere a zonei centrale a oraşului:
-   tăiat iarba, săpat şi plivit printre flori şi arbuşti;
-   toaletat copacii, gardul viu,  îndepărtarea resturilor vegetale şi transportarea acestora;
-   văruit copacii, curăţat şi vopsit bordurile de pe marginea drumurilor;
-   curăţat şi vopsit gardurile de protecţie a spaţiilor verzi;
-   lucrări de amenajare şi reabilitare a spaţiilor verzi distruse sau degradate;
-   lucrări de salubrizare şi igienizare 
 
III. Lucrări de  întreţinere şi salubrizare a cartierelor de locuinţe; 
-   tăiat, adunat şi transportat iarba ;
-   toaletat copacii, gardul viu,  îndepărtarea resturilor vegetale şi transportarea acestora;
-   văruit copacii, şi lucrări de plantare de pomi ornamentali;
-   curăţat şi vopsit gardurile de protecţie a spaţiilor verzi;
-   lucrări de amenajare şi reabilitare a spaţiilor verzi distruse sau degradate;
-  lucrări de salubrizare şi igienizare în cartiere şi în jurul platformelor de colectare selectivă a resturilor menajere
-  curăţarea rigolelor, şanţurilor şi podeţelor pentru scurgerea apei pluviale;
 
IV. Lucrări de  întreţinere şi salubrizare a intrărilor în oraş dinspre localităţile Chiribiş, Petreu, Viişoara şi Cheţ.
-   tăiat, adunat şi transportat iarba ;
-   toaletat copacii,  îndepărtarea resturilor vegetale şi transportarea acestora;
-   lucrări de plantare de pomi ornamentali;
-   lucrări de amenajare şi reabilitare a spaţiilor verzi distruse sau degradate;
-   lucrări de salubrizare şi igienizare;
-   curăţarea rigolelor, şanţurilor şi podeţelor pentru scurgerea apei pluviale;

V. Lucrări de  curăţenie în Cheţ şi Ghenetea pe drumul de intrare dinspre Marghita;
· lucrări de defrişare, şi curăţare a mărăcinişurilor şi gunoaielor;
-    curăţarea  şanţurilor şi podeţelor pentru scurgerea apei pluviale;
-    lucrări de salubrizare şi igienizare a parcului central cât şi a străzilor;
-    lucrări de reparaţii a trotuarelor şi podeţelor;
-    toaletat copacii,  îndepărtarea resturilor vegetale şi transportarea acestora;




























Anexa nr. 2 la HCL nr. 16 din 27.01.2022 privind aprobarea Planului de acțiuni sau   lucrări de interes local ce vor fi efectuate în anul 2022  de către persoanele apte de muncă, beneficiare de ajutor social 



PREȘEDINTE DE ȘEDINȚĂ     			CONTRASEMNEAZĂ   
Cristian-George   POP 		   	SECRETAR GENERAL AL MUNICIPIULUI 
Jr. Cornelia DEMETER 
 



Atribuţii delegate potrivit competențelor  către Compartimentulul administrare patrimoniu, transport local și relația cu asociațiile de proprietari

1.Să ţină evidenţa lunară a efectuării orelor de muncă pentru persoanele majore apte de muncă din familia beneficiară de ajutor social, obligate la muncă în folosul comunităţii, fișă pontaj, pe suport de hârtie ;

2.Să asigure instructajul privind normele de tehnică a  securitătii muncii pentru persoanele care urmează să efectueze orele de muncă în folosul comunitaţii.
3.Să afişeze  la loc vizibil Planul anual de acţiuni sau lucrări de interes local aprobat prin Hotărâre de Consiliul Local, precum şi Planul lunar de acţiuni sau lucrări de interes local.
4.Să afişeze la loc vizibil lista lunară cu persoanele care urmează să efectueze orele de muncă în folosul comunitaţii, locul desfaşurării, orele ce urmează a fi prestate zilnic.
5.Să supravegheze, verifice şi îndrume activitatea desfăşurată de persoanele care efectuează orele de muncă în folosul comunitaţii.
6. Sa transmită către Direcția de  Asistență Socială din cadrul Primariei Municipiului Marghita , în ultima zi a lunii curente, documentele necesare pentru a putea fi prelucrate în termenul legal şi transmise către Agenţia de Plăţi şi Inspecţie Socială a Județului Bihor : situaţia lunară privind persoanele din familiile beneficiare de ajutor social precum şi activităţile realizate de aceştia conform planului de acţiuni, Fişa de prezenţă pentru orele de muncă efectuate conform planului lunar.
Atribuţii delegate potrivit competențelor  către Direcția de Asistență Socială

1.Să ţină evidenţa lunară a efectuării orelor de muncă pentru persoanele majore apte de muncă din familia beneficiară de ajutor social, obligate la muncă în folosul comunităţii,  în baza  fișelor de pontaj înaintate de Compartimentulul administrare patrimoniu, transport local și relația cu asociațiile de proprietari pe suport de hârtie ;

2.Să transmită cele recepționate de la Compartimentulul administrare patrimoniu, transport local și relația cu asociațiile de proprietari si cele gestionate de Direcția de Asistență Socială a situațiilor întocmite, către Agenţia de Plăţi şi Inspecţie Socială a Județului Bihor, cu respectarea prevederilor legale corespunzatoare.

3. Să afişeze  la loc vizibil Planul anual de acţiuni sau lucrări de interes local aprobat prin Hotărâre de Consiliul Local. 
4.  Să întocmească fișa nominală de prezență și Planul lunar de acţiuni sau de lucrări de interes local pentru repartizarea orelor de muncă pentru fiecare beneficiar în parte. 

